**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՀՈՒՆԻՍԻ 9-Ի ԹԻՎ 851-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**Իրավական ակտի ընդունման անհրաժեշտությունը.**

**Նախագծի նպատակն է Հյուսիս-հարավ ճանապարհային միջանցքի ներդրումային ծրագիր- Ծրագիր 4-ի (այսուհետ՝ Ծրագիր)** շրջանակներում Մ 2, Երևան-Երասխ-Գորիս-Մեղրի-Իրանի սահման միջպետական նշանակության ավտոմոբիլային ճանապարհի մաս հանդիսացող Ագարակ-նախատեսվող Քաջարանի թունելի ելք (կմ 10+650- կմ 42+875, Լոտ 1) և նախատեսվող Քաջարանի թունելի մուտք – Սիսիան-Քաջարան հատվածի նախատեսվող նոր խաչմերուկ (կմ 0+000 – կմ 10+650, Լոտ 2), այդ թվում՝ Քաջարանի թունել (երկարությունը մոտ 7 կմ), ճանապարհահատվածի կառուցումն **ապահովելու համար մի շարք տարածքներ հանրության գերակա շահ ճանաչելը։**

**Կարգավորման հարաբերությունների ներկա վիճակը և առկա խնդիրները**

**Հյուսիս-հարավ ճանապարհային միջանցքի ներդրումային ծրագիր- Ծրագիր 4-ի (այսուհետ՝ Ծրագիր)** շրջանակներում ՀՀ կառավարության 2022 թվականի հունիսի 9-ի N 851-Ն որոշմամբ (այսուհետ՝ Որոշում) Մ 2, Երևան-Երասխ-Գորիս-Մեղրի-Իրանի սահման միջպետական նշանակության ավտոմոբիլային ճանապարհի մաս հանդիսացող Ագարակ-նախատեսվող Քաջարանի թունելի ելք (կմ 10+650- կմ 42+875, Լոտ 1) և նախատեսվող Քաջարանի թունելի մուտք – Սիսիան-Քաջարան հատվածի նախատեսվող նոր խաչմերուկ (կմ 0+000 – կմ 10+650, Լոտ 2), այդ թվում՝ Քաջարանի թունել (երկարությունը մոտ 7 կմ), ճանապարհահատվածի կառուցումն (այսուհետ՝ Ծրագիր) ապահովելու նպատակով ՀՀ Սյունիքի մարզի վարչական սահմաններում գտնվող որոշ տարածքների նկատմամբ ճանաչվել է հանրության գերակա շահ։

 Ծրագրի իրականացման ընթացքում՝ նախագծանախահաշվային փաստաթղթերում հաղորդակցուղիների տեղափոխման մասով կատարված ճշգրտումների, կադաստրային քարտեզում տեղի ունեցած փոփոխությունների արդյունքում՝

* թվով 195 հողատարածքների մակերեսները փոփոխվել են (մեծացել կամ փոքրացել են), ինչի արդյունքում անհրաժեշտություն է առաջացել նշված հողամասերի մասով Որոշումն ուժը կորցրած ճանաչել և նույն հողամասերը՝ փոփոխված մակերեսներով կրկին հանրության գերակա շահ ճանաչել՝ վերջիններիս նկատմամբ սկսելով նոր օտարման գործընթաց, ինչը թույլ կտա ապահովել հողերի սեփականատերերի օրենքով սահմանված իրավունքների իրականացման հնարավորությունը։
* թվով 136 միավոր հողամասերի որոշ հատվածներ ընդգրկվել են Ծրագրի շրջանակներում կառուցվող ճանապարհահատվածների օտարման գոտու սահմաններում, ուստի, հաշվի առնելով, որ առանց նշված տարածքների հնարավոր չէ Ծրագրի իրականացումն, անհրաժեշտ է վերջիններիս հանրության գերակա շահ ճանաչել։
* թվով 54 միավոր հողամասեր դուրս են եկել օտարման գոտու սահմաններից, անհրաժեշտ չեն Ծրագրի կարիքների համար, ուստի անհրաժեշտ է վերջիններիս մասով Որոշումն ուժը կորցրած ճանաչել։

Նշվածով պայմանավորված նախագծով առաջարկվում է՝ Ծրագրի կարիքների համար ՀՀ Սյունիքի մարզի Մեղրի համայնքի Լիճք, Վարդանիձոր, Գուդեմնիս, Լեհվազ, Մեղրի, Լեռնաձոր, Քաջարան բնակավայրերում ընդհանուրը 331 հողամասերի՝ օտարման գոտու սահմաններում գտնվող տարածքներ ճանաչել հանրության գերակա շահ, իսկ 249 հողատարածքների մասով որոշումն ուժը կորցրած ճանաչել, որից 195 հողամասերը՝ փոփոխված մակերեսներով կրկին նախագծով առաջարկվում է հանրության գերակա շահ ճանաչել։

Բացի այդ՝ նախագծով առաջարկվում է նոր խմբագրությամբ շարադրել Ծրագրի շրջանակներում կառուցվող ճանապարհահատվածների օտարման գոտին։

Միաժամանակ՝ Որոշման թիվ 2 հավելվածում օտարման գոտու հետ մեկտեղ նախատեսված են նաև օտարման գոտու կոորդինատները, ինչը նշանակում է, որ օտարման գոտու սահմաններում յուրաքանչյուր փոփոխության դեպքում պետք է համապատասխանաբար փոփոխվեն նաև կոորդինատները՝ յուրաքանչյուր հողի կոորդինատները համադրելով ճանապարհի օտարման գոտու կոորդինատների հետ։ Հաշվի առնելով, որ նշված գործընթացը բավականին ժամանակատար է և պահանջում է լրացուցիչ աշխատանք, և, ըստ էության լրացուցիչ տեղեկատվություն է, որն անհրաժեշտ չէ, քանի որ նույն հավելվածով արդեն իսկ սահմանված է օտարման գոտին, նախագծով առաջարկվում է Որոշման 2-րդ հավելվածից օտարման գոտու կոորդինատները հանել։

**Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Նախագիծը լրացուցիչ ֆինանսական միջոցների անհրաժեշտություն և ՀՀ 2023 թվականի պետական բյուջեի եկամուտներում և ծախսերում փոփոխություններ չի առաջացնում:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

ՀՀ կառավարության 2021-2026թթ. գործունեության ծրագրի«3.2 Ճանապարհաշինություն» բաժնի 3-րդ կետի 1-ին ենթակետ, համաձայն որի՝ ճանապարհաշինության բնագավառում ՀՀ կառավարության ռազմավարական խնդիրներից է Հյուսիս-հարավ ճանապարհային միջանցքի ներդրումային ծրագրի իրականացումը, մասնավորապես Հյուսիս-հարավ ճանապարհային միջանցքի ներդրումային ծրագիր-Ծրագիր 4-ի շրջանակներում Քաջարակ-Ագարակ շուրջ 32 կմ ճանապարհի վերակառուցում:

**Նախագծի ընդունման ակնկալվող արդյունքը**

Որոշման ընդունման արդյունքում Ծրագրի կարիքների համար անհրաժեշտ հողամասերը կճանաչվեն հանրության գերակա շահ, ինչը հնարավորություն կտա օրենքով սահմանված կարգով իրականացնել տվյալ հողամասերի օտարման գործընթացը՝ ապահովելով Ծրագրի բնականոն ընթացքը: